Amit Singhal
Amitabh Kumar "Amit" Singhal (r. 1968./1969.), viši dopredsjednik i softverski inženjer u Google Inc., član Googlea (engl. Google Fellow) i vođa Googleova sržnog tima za rangiranje. Rođen u Jhansiju, gradu u državi Uttar Pradeshu u Indiji, Amit je stekao naslov prvostupnika inženjerstva u računarstvu na IIT Roorkeeju 1989. Svoje obrazovanje u računarstvu nastavio je u Sjedinjenim Državama, gdje je na Minesotskom univerzitetu u Duluthu stekao stupanj magistra 1991.

Amit je nastavio svoje studije na Cornellovu univerzitetu u Ithaci u New Yorku, a doktorski stupanj stekao je 1996. Na Cornellu je Amit studirao s Gerardom Saltonom, pionirom u polju pretraživanja informacija (engl. information retrieval), akademskoj disciplini koja tvori osnovu modernih pretraga. John Battelle prozvao je u svojoj knjizi "Pretraga" (engl. The Search) Gerarda Saltona "ocem digitalne pretrage". Za problem traženja zainteresirao se 1990. na Minesotskom univerzitetu u Duluthu. Nakon stjecanja stupnja dr. sc. 1996. Amit se pridružio AT&T Labsu (prethodno dijelu Bell Labsa), gdje je nastavio svoje istraživanje o pretraživanju informacija, pretraživanju govora i ostalim vezanim područjima.

Njegov prijatelj Krishna Bharat nagovorio ga je 2000. godine da se pridruži Googleu. Amit vodi Googleov sržni odjel za kvalitetu pretrage. On i njegov tim odgovorni su za algoritme Googleove tražilice. Po New York Timesu, g. Singhal glava je onoga što Google zove svojim “algoritmom rangiranja” — formula koje odlučuju koje mrežne stranice najbolje odgovaraju na upit pojedinog korisnika.

Kao nagradu za svoje ponovno pisanje tražilice 2001., Amit je bio imenovan "članom Googlea" (engl. Google Fellow). Godine 2011. proglašen je za člana Udruge za računarne strojeve. Fortune je nazvao Amita Singhala jednim od najpametnijih ljudi u tehnici. Godine 2011. Amit Singhal dobio je Nagradu za izvanredno postignuće u znanosti i tehnologiji na The Asian Awardsu. O Minesotskom univerzitetu u Duluthu (akr. UMD) piše:

Referencije

Vanjske veze 
 osobna stranica Amita Singhala

Programeri
Biografije, Indija
Žive ličnosti